Korsetter blev under den britiske tekstil[[rationering]] anset som et unødvendigt stykke tøj, der kun kunne erhverves ved lægeerklæring. Leder af det britiske [[handelskammer]], den senere [[statsminister]] [[Harold Wilson]], så ingen anden udvej end at forbyde enhver omtale af Dior i modebladet ''British Vogue''. Både i [[Storbritannien]], [[Frankrig]] og [[USA]] oplevede kvinder, der var tidligt ude med at være iført ''new look''-antræk, at blive angrebet på gaden og få tøjet slidt itu af andre kvinder, der var oprørte over antrækkenes voldsomme overforbrug af tekstiler.<ref>[https://www.theguardian.com/lifeandstyle/2007/sep/22/fashion.features Linda Grant: "Light at the end of the tunnel", ''[[Guardian]]'' 22. september 2007</ref>
[[Fil:Christian Dior Dress indianapolis.jpg|thumb|''New look''-aftenkjole fra Dior i ''[[Indianapolis]] Museum of Art''.]]
Dior gav hver kreation et navn, og et af hans mest berømte værker troede man længe, var gået tabt. Historikerne havde kun billeder af ''Zémire'', en dragt fra [[1954]]. Men efter 50 år dukkede en rød udgave op i en kælder ved [[Seinen]] i Paris, ødelagt af fugt og slet lapning. [[Victoria and Albert Museum|V & A]] købte dragten på [[auktion]] i Paris, og det tog muséets tekstil[[konservator]]er otte måneder at restaurere den. Dragten er typisk ''new look'', med smal talje og sømløse skuldre.<ref>[https://collections.vam.ac.uk/item/O133440/zemire-evening-ensemble-dior-christian/ Zemire | Dior, Christian | V&amp;A Search the Collections<!-- Bot genereret titel -->]</ref>
Mode